ആദിവാസി ജീവിതം ഇന്ന് ഗവര്ണര് സന്ദര്ശിക്കും വയനാട്: കാടിന്റെ മക്കളുടെ കരവിരുത് കാണാന് ഗവര്ണര് ആരിഫ് മുഹമ്മദ് ഖാന് ഇന്ന് തൃശ്ശിലേരിയിലെ നെയ്ത്ത് ഗ്രാമത്തിലെത്തും. തിരുനെല്ലി പഞ്ചായത്തിലെ ആദിവാസികളുടെയും ഏകാകിനികളായ ആദിവാസി അമ്മമാരുടെയും ഇഴയടുപ്പം കാണാന് ഗവര്ണര് താത്പര്യം അറിയിച്ചതോടെ അതിരറ്റ ആഹ്ലാദത്തിലാണ് ഇവിടെ ഉള്ളവര്. ആദിവാസി അമ്മമാരുടെ ക്ഷേമവും വ്യവസായ വികസനവും സംയോജിപ്പിച്ച് കൊണ്ടുളള ഈ പദ്ധതി സുശീലാഗോപാലന് വ്യവസായ മന്ത്രിയായപ്പോള് രൂപംകൊണ്ടതാണ്. വയനാട് ഹാന്ഡലൂം പവര്ലൂം ആന്ഡ് മള്ട്ടി പര്പ്പസ് ഇന്ഡസ്ട്രിയില് സഹകരണ സംഘം 1999 ജനുവരി ഒന്നിനാണ് കമ്മീഷന് ചെയ്തത്. വ്യവസായ വകുപ്പിന് കീഴില് കേരള സ്റ്റേറ്റ് കോ ഓപ്പറേറ്റീവ് ടെക്സ്റ്റൈല്സ് ഫെഡറേഷന് ടെക്സ്ഫെഡ് മുഖേനയാണ് നെയ്ത്ത് ഗ്രാമത്തിന്റെ പിറവി. ഗുണഭോക്താക്കളില് 80 ശതമാനവും ആദിവാസികള്. അതില് 85 ശതമാനം വനിതകള്. നിലവില് സംഘത്തില് ജോലി ചെയ്യുന്ന 72 തൊഴിലാളികളില് 52പേര് വനിതകളാണ്. വയനാട് നെയ്ത്ത് ഗ്രാമം എന്ന ബ്രാന്ഡിലുളള സംഘത്തിന്റെ ഉത്പ്പന്നങ്ങള് വില്ക്കുന്നത് മാനന്തവാടി, മീനങ്ങാടി, തൃശ്ശിലേരി എന്നിവിടങ്ങളിലെ ഷോറൂമുകളിലാണ്. പി.ജെ.ആന്റണിയാണ് സംഘം പ്രസിഡന്റ്. സെക്രട്ടറി കെ. എ. ഷജീര്.The post ആദിവാസി ജീവിതം ഇന്ന് ഗവര്ണര് സന്ദര്ശിക്കും first appeared on MalayalamExpressOnline.